Orange County (sæson 1)

Den første sæson af tv-serien Orange County (The O.C.) begyndte i USA den 5. august 2003, og sluttede efter 27 afsnit 5. maj 2004. Den fortæller historien om familien Cohen, familien Cooper samt Ryan Atwood, en plaget teenager der er ude på et sidespor, og som bliver tvunget ind i det velhavende havnesamfund Newport Beach, Orange County, Californien.

De første syv afsnit af The O.C. blev udsendt i USA, tirsdage kl. 21:00 på FOX. Resten af sæsonen blev udsendt, onsdage kl. 21:00 på grund af en syv uger lang afbrydelse midt i sæsonen. Sæsonen blev udgivet på DVD den 26. september 2004 af Warner Bros. Home Video som en boks med syv diske under navnet ”The O.C.: The Complete First Season”. Den 7. juni 2008 blev det tilgængeligt på iTunes, for amerikanere som var registrerede brugere af ”US iTunes Store” at købe sæsonen.

I Storbritannien blev sæsonpremieren udsendt søndag den 7. marts 2004 kl. 21:00 på Channel 4, hvorefter andet afsnit umiddelbart efter blev udsendt på søsterkanalen E4. Efter at have holdt pause henover sommeren vendte sæsonen tilbage i starten af september, hvorfra det blev udsendt kl. 13:00 på T4. I Canada blev sæsonen udsendt på CTV Television Network og i Australien blev den først udsendt på Nine Network, men droppet efter tre afsnit. Network Ten samlede senere showet op og udsendte hele sæsonen.

Produktion 

Sæsonen er produceret af Warner Bros. Television, Hypnotic (nu Dutch Oven) og Wonderland. Josh Schwartz, Doug Liman, Dave Bartis, og McG var executive producere. Efter pilot afsnittet var Bob DeLaurentis seriens showrunner. Melissa Rosenberg og Allan Heinberg var co-executive producere, Stephanie Savage supervising producer og Loucas George producer. Sæsonernes forfattere var Schwartz, Savage, Heinberg, Rosenberg, Jane Espenson, Debra J. Fisher, Erica Messer, Brian Oh, J.J Philbin og Liz Friedman. Sæsonens faste instruktører var Liman, Sanford Bookstaver, Michael Lange, Patrick Norris, Michael Fresco, James Marshall og Sandy Smolan.

Casting 

I den første sæson modtog ni større roller stjernekreditering. Benjamin McKenzie spillede hovedpersonen Ryan Atwood, en plaget teenager som bliver tvunget ind i den velhavende livsstil i Newport. Mischa Barton spillede nabopigen, Marissa Cooper, med Tate Donovan i rollen som hendes far Jimmy Cooper, der har økonomiske problemer. Adam Brody, optrådte som den nørdede, ensomme teenager Seth Cohen med Kelly Rowan som sin mor Kirsten Cohen, den stærke forretningskvinde, og Peter Gallagher som sin far, Sandy Cohen, en offentlig forsvarsadvokat. Chris Carmack spillede Marissas kæreste Luke Ward. Melinda Clarke, som oprindeligt kun skulle have været gæstestjerne, spillede som Marissas mor, Julie Cooper. Rachel Bilson spillede Marissas bedsteveninde Summer Roberts, samt Seths kærlighed. Både Melinda og Rachel fik kontrakt, og kom på hovedrollelisten efter tretten afsnit. 

Talrige støtteroller fik tilbagevendende optræden i den voksende storyline, deriblandt Samaire Armstrong som Anna Stern, Alan Dale som den velhavende forretningsmand og far til Kirsten, Caleb Nichol. Taylor Handley spillede Oliver Trask, en psykotisk karakter som seere elskede at hade. Amanda Righetti optrådte som Kirstens yngre søster Hailey Nichol. Navi Rawat spillede Theresa Diaz, Ryans barndomskæreste. Bonnie Somerville spillede som Rachel Hoffman, en af Sandys tidligere arbejdskollegaer, og Ashley Hartman spillede Holly Fischer en af Marissa og Summers veninder. 

Andre gæstestjerner med tilbagevendende roller er Linda Lavin som Nana Cohen, Daphne Ashbrook som Ryans mor Dawn og Michael Nouri som Summers far Neil. Skuespillerne Bradley Stryker, som Ryans bror Trey, og Shailene Woodley, som Marissas yngre søster Kaitlin, var begge kun gæstestjerner på dette tidspunkt. Dog vil disse roller, spillet af andre skuespillere, vende tilbage i større roller i senere sæsoner.

Modtagelse 
Det første afsnit I sæsonen fik et seertal på 7,5 millioner, og blev nomineret til en Writers Guild of America Award for bedst episodiske drama. Som sæsonen skred fremad steg seertallet; ved tredje afsnit var der 8 millioner seere, og ved fjerde afsnit var der 8,6 millioner seere. Dette resulterede i at FOX bestilte seks ekstra afsnit. Sæsonen var delt i to dele, den første bestod af syv afsnit, der blev vist ugentligt, og som havde et gennemsnit på 8,43 millioner seere. Derefter kom en pause på syv uger, hvor FOX annoncerede at de havde bestilt fem afsnit mere, sådan at der er hele sæsonen var 27 afsnit.

Sendetiderne for den anden halvdel af sæsonen var oprindeligt planlagt til tirsdag aftener, men pga. konkurrence fra ’’CSI: Crime Scene Investigation’’ på CBS og ’’Will & Grace’’ på NBC blev sæsonen i stedet flyttet til onsdag aftener klokken 9:00 pm. Hele sæsonen var blandt voksne fra 18-34 år, den mest sete nye dramaserie denne sæson, med et gennemsnitligt seertal på 9,7 millioner seere. Showet vandt fire Teen Choice Awards og var nomineret for to mere, den blev også blev nomineret til ”fremragende nye program” TCA Award. I Storbritannien blev showet vist to gange om ugen, og fik et gennemsnitligt seertal på 1,2 millioner seere, og var en af de mest sete søndagsprogrammer, samt at den trak fans til E4 mandag aftener. Den blev også godt modtaget i Australien, hvor den, i 2005, modtog en Logie Award for “mest populære udenlandske program.

Alligevel fik showet noget kritik. ”San Jose Mercury News” kritiserede handlingen og castingen ved at sige ”Handlingen involverer sædvanligvis stofproblemer eller mistet mødom, med replikker designet til at holde en hund løbende”, og ”Dem som på FOX mente Benjamin McKenzie (Ryan i ”Orange County”) kunne spille noget som helst under 25 år, skulle fyres”. En DVD anmeldelse var kritisk overfor den monotone handling med at ”Ryan og Marissas forhold bliver trættende og bliver til dårligt tidsspilde”, mens ”Entertainment Weekly” ikke synes skuespillet altid var helt i orden, og udtalte ”det er uheldigt at have alt den potentiale til at blive en forrygende serie, og så investere i Barton, en skuespillerinde der kan blive så flad som en papirsdukke. Den blev også anklaget for overdrevne slagsmål og at forherlige mindreårig drikkeri.

Afsnit 
"Serie #" henviser til afsnittets nummer i hele serien, medens "Sæson #" henviser til afsnittets nummer i denne sæson. Alle afsnittene i første sæson lagt sammen, varer i alt 1186 minutter.

Fodnoter

Referencer 

1
Tv-serier fra 2000'erne
Afsnit af tv-serier